CELEX: 62016CN0435
Language: el
Date: 2016-08-04 00:00:00
Title: Υπόθεση C-435/16: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 4 Αυγούστου 2016 — Acacia Srl και Rolando D'Amato κατά Dr. Ing. h.c. F. Porsche AG

14.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 419/29
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 4 Αυγούστου 2016 — Acacia Srl και Rolando D'Amato κατά Dr. Ing. h.c. F. Porsche AG
   (Υπόθεση C-435/16)
   (2016/C 419/38)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείοντες: Acacia Srl, Rolando D'Amato
   
      Αναιρεσίβλητη: Dr. Ing. h.c. F. Porsche AG
   
      Προδικαστικά ερωτήματα
   
   
               1)
            
            
               Εφαρμόζεται η περιορισμένη προστασία του άρθρου 110, παράγραφος 1, του κανονισμού (ΕΚ) 6/2002 (1) μόνο σε χυτά μέρη, ήτοι σε μέρη των οποίων το σχήμα καθορίζεται κατ’ αρχήν κατά τρόπο αμετάβλητο από την εμφάνιση και τα οποία, επομένως, δεν μπορούν να επιλεγούν ελεύθερα από τον πελάτη, όπως είναι π.χ. τα σώτρα των μηχανοκινήτων οχημάτων;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα:
               Εφαρμόζεται η περιορισμένη προστασία του άρθρου 110, παράγραφος 1, του κανονισμού (ΕΚ) 6/2002 μόνον επί της πωλήσεως πανομοιότυπου σχήματος, επομένως δε και χρώματος και μεγέθους, προϊόντων που είναι αντίστοιχα προς τα αυθεντικά προϊόντα;
            
         
               3)
            
            
               Σε περίπτωση αρνητικής απαντήσεως στο πρώτο ερώτημα:
               Ισχύει η περιορισμένη προστασία του άρθρου 110, παράγραφος 1, του κανονισμού (ΕΚ) 6/2002 υπέρ του προμηθευτή ενός προϊόντος το οποίο προσβάλλει κατ’ αρχήν το δικαίωμα επί του σχεδίου χάριν της προστασίας του οποίου ασκείται αγωγή μόνον στην περίπτωση που ο προμηθευτής αυτός διασφαλίζει κατά τρόπο αντικειμενικό ότι το προϊόν του μπορεί να αγοραστεί μόνον για επισκευαστικούς σκοπούς και όχι για άλλους σκοπούς, όπως π.χ. χάριν αναβαθμίσεως ή εξατομικεύσεως του συνολικού προϊόντος;
            
         
               4)
            
            
               Σε περίπτωση καταφατικής απαντήσεως στο τρίτο ερώτημα:
               Ποια μέτρα πρέπει να λάβει ο προμηθευτής ενός προϊόντος το οποίο προσβάλλει κατ’ αρχήν το δικαίωμα επί του σχεδίου χάριν της προστασίας του οποίου ασκείται αγωγή προκειμένου να διασφαλίσει κατά τρόπο αντικειμενικό ότι το προϊόν του μπορεί να αγοραστεί μόνον για επισκευαστικούς σκοπούς και όχι για άλλους σκοπούς, όπως π.χ. χάριν αναβαθμίσεως ή εξατομικεύσεως του συνολικού προϊόντος; Αρκεί
               
                           α)
                        
                        
                           το γεγονός ότι ο προμηθευτής στο ενημερωτικό φυλλάδιο διευκρινίζει ότι η πώληση γίνεται μόνον για επισκευαστικούς σκοπούς, προκειμένου να αποκατασταθεί η αρχική εμφάνιση του συνολικού προϊόντος ή
                        
                     
                           β)
                        
                        
                           απαιτείται όπως ο προμηθευτής εξαρτά την παράδοση από γραπτή δήλωση του αγοραστού (εμπόρου και καταναλωτή) ότι το πωλούμενο προϊόν θα χρησιμοποιηθεί μόνον για επισκευαστικούς σκοπούς;
                        
                     
         
      (1)  Κανονισμός (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3, σ. 1).